text: МБАЛ Шумен в подкрепа на недоносените деца
  За седма поредна година в МБАЛ – Шумен медицински лица и майки на недоносени бебета отбелязаха 17-ти ноември – Световния ден на недоносените деца. На събитието присъстваха още студенти от Медицинския университет – филиал Шумен, представители на Фондация "Нашите недоносени деца", УНИЦЕФ и ЦРДР, както и зам.-кметът по здравеопазване в община Шумен д-р Светлана Маркова. Малчуганите от Целодневна детска градина "Братя грим" в града също отбелязаха този ден по свой начин.
  Началникът на Неонаталогичното отделение д-р Севдалина Стойкова заяви, че от началото на 2017 година в болницата са родени 990 деца, 95 от които са недоносени. Статистиката сочи, че през последните 5 години броят на недоносените бебета варира около 10% от общия. Над 6000 пък са преждевременно родените всяка година в България и то на фона на изключително ниската раждаемост. Това е доста по-висок процент в сравнение с повечето страни от ЕС.
  Д-р Балабанов беше избран за лекар на годината в МБАЛ Шумен
  Началникът на Акушеро-гинекологичното отделение /АГО/ в Многопрофилната болница за активно лечение в Шумен бе избран за лекар на годината от пациентите на лечебното заведение.
  Акцията "Любов и благодарност", в която пациентите гласуват за най-добър медик и специалист по здравни грижи, е била проведена от 2 февруари до 15 декември тази година.
  С участието си в акцията пациентите са изразили своята благодарност за добрите грижи към тях, за високия професионализъм и отзивчивост, за всеотдайната работа, човешко отношение и внимание от страна на лекарите и сестрите в шуменската болница.
  МБАЛ Шумен и РЗИ стартира кампания "Да запазим костите си здрави ".
  Във връзка със Световния ден за борба с остеопорозата – 20 октомври и месеца за профилактика на остеопорозата, Регионална здравна инспекция стартира кампания с мото: "Да запазим костите си здрави ". Кампанията включва: 1. Измервания на костната плътност с апарат за диагностика на остеопороза ДЕКСА, които ще се извършват на 19.10.2015г. и на 20.10.2015г. от 8.30 ч. до 18.00 ч. в Отделението по образна диагностика (на партерен етаж) на Многопрофилна болница за активно лечение (МБАЛ) Шумен. Телефон за записване: 054/ 855 755 (вътр. 435 и вътр. 242) в работните дни от 8.00 – 16.30 ч. Стойност на едно измерване – 40.00 лв. след предварително записване.
  Родилно отделение получи модерен 4D ехограф
  Модерен 4D ехограф получи Многопрофилната болница за активно лечение в Шумен. Апаратът е дарение от "Алкомет" и Фикрет Индже.
  Дарението получиха днес директорът на МБАЛ д-р Юлия Димитрова и началникът на Родилно отделение д-р Ивайло Балабанов.
  Директорът на болницата д-р Юлия Димитрова благодари на дарителите за 4D ехографа, като подчерта, че това не е първото дарение от страна на Фикрет Индже за лечебното заведение.
  "Тази апаратура значително ще подпомогне работата ни" – коментира днес доктор Ивайло Балабанов – началник на АГ-отделението. По думите му, това със сигурност е най-голямото дарение, което отделението е получавало. Доктор Балабанов беше категоричен, че благодарение на широките си възможности ехографът осигурява бърза и точна диагностика, което е от решаващо значение в акушерството.